Ericu950/Stoicheia-meter-silver huggingface dataset:
οἱ δὲ δυσμενῶς πρὸς αὐτὸν ἔχοντες τῶν ἐν δυνάμει καὶ τῷ κλήρῳ μαθόντες Θεόφιλον σπουδάζειν αὐτοῦ τὴν καθαίρεσιν ἐπιμελῶς συνέπραττον καὶ σύνοδον γενέσθαι μεγίστην ἐν Κωνσταντινουπόλει παρεσκευάζοντο ·
καὶ Θεόφιλος δὲ ταῦτα γνοὺς ἔτι μᾶλλον ἠπείγετο καὶ τοὺς μὲν ἐξ Αἰγύπτου ἐπισκόπους ἐκπλεῦσαι ἐκέλευσε , γράφει δὲ Ἐπιφανίῳ καὶ ἑτέροις τῶν ἀνὰ τὴν ἕω σπουδῇ συνελθεῖν ·
αὐτὸς δὲ πεζὸς ἐποιεῖτο τὴν πορείαν .
οὐκ εἰς μακρὰν δὲ πρῶτος Ἐπιφάνιος ἐκπλεύσας ἐκ Κύπρου κατῆρεν εἰς τὸ πρὸ τῆς Κωνσταντινουπόλεως καλούμενον Ἕβδομον .
εὐξάμενος δὲ ἐν τῇ ἐνθάδε ἐκκλησίᾳ ἧκεν εἰς τὴν πόλιν .
ὁ δὲ Ἰωάννης εἰσιόντα αὐτὸν τῇ ὑπαντήσει τοῦ παντὸς κλήρου ἐτίμησεν .
ἐπιφάνιος δὲ δῆλος ἦν εἴξας ταῖς κατ αὐτοῦ διαβολαῖς ·
προτραπεὶς γὰρ ἐν οἰκήμασιν ἐκκλησιαστικοῖς καταμένειν οὐκ ἠνέσχετο .
καὶ Ἰωάννῃ μὲν εἰς τ αὐτὸν συνελθεῖν ἀπέφυγεν ·
ἰδίᾳ δὲ συγκαλῶν τοὺς ἐνδημοῦντας ἐν Κωνσταντινουπόλει ἐπισκόπους ἐπεδείκνυ τὰ ψηφισθέντα κατὰ τῶν Ὠριγένους λόγων , καί τινας ἐπιψηφίσασθαι ἔπεισεν ·
οἱ δὲ πλείους παρῃτήσαντο .
θεότιμος δὲ ὁ Σκυθίας ἐπίσκοπος καὶ ἄντικρυς Ἐπιφανίου καθήψατο .
οὔ τε γὰρ ἔφη ὅσιον εἶναι τὸν πάλαι τετελευτηκότα ὑβρίζειν οὔ τε βλασφημίας ἐκτὸς τὴν τῶν παλαιοτέρων διαβάλλειν κρίσιν καὶ τὰ παρ ἐκείνων δεδοκιμασμένα ἀθετεῖν .
ἅμα τε λέγων καὶ βιβλίον τι τῶν Ὠριγένους προκομίσας διεξῄει , καὶ χρειώδη ταῖς ἐκκλησίαις τὰ ἀνεγνωσμένα δείξας ἄτοπον , ἔφη , ὑπομένουσιν οἱ ταῦτα διαβάλλοντες ·
κινδυνεύουσι γὰρ ταῦτα ὑβρίζειν , περὶ ὧν οἱ λόγοι 0 .
ὁ δὲ Ἰωάννης δι αἰδοῦς εἶχεν ἔτι τὸν Ἐπιφάνιον καὶ παρεκάλει αὐτὸν ἐκκλησιάζειν καὶ σύνοικον ἔχειν .
ὁ δὲ οὔ τε συνοικεῖν οὔ τε συνεύχεσθαι αὐτῷ ἀντεδήλου , εἰ μὴ καταψηφίσηται τῶν Ὠριγένους λόγων καὶ Διόσκορον καὶ τοὺς σὺν αὐτῷ ἐξελάσῃ .
ἐπεὶ δὲ ταῦτα πρὸ δίκης ποιεῖν οὐ δίκαιον ἡγεῖτο καὶ ἀνεβάλλετο , μελλούσης ἐπιτελεῖσθαι συνάξεως ἐν τῇ ἐπωνύμῳ τῶν ἀποστόλων ἐκκλησίᾳ κατεσκεύαζον οἱ Ἰωάννου δυσμενεῖς προελθεῖν Ἐπιφάνιον καὶ δημοσίᾳ ἐπὶ τοῦ λαοῦ ἀποκηρύξαι τὰς Ὠριγένους βίβλους καὶ τοὺς ἀμφὶ Διόσκορον ὡς τὰ τούτου φρονοῦντας , ἐν τ αὐτῷ δὲ καὶ τὸν ἐπίσκοπον τῆς πόλεως διαβαλεῖν ὡς ἐκείνοις προσκείμενον .
καὶ οἱ μὲν τάδε ἐσπούδαζον ·
ᾤοντο γὰρ οὕτως συγκρούσειν αὐτὸν πρὸς τὸ πλῆθος .
τῇ δὲ ἑξῆς ἐπὶ τοῦτο προελθὼν Ἐπιφάνιος ἐγγὺς ἤδη τῆς ἐκκλησίας ἐτύγχανεν ·
ἀπαντήσας δὲ αὐτῷ Σαραπίων παρὰ Ἰωάννου ἀποσταλείς  ᾔσθετο γὰρ τὰ τῇ προτεραίᾳ βεβουλευμένα  ἐμαρτύρατο μή τε δίκαια ποιεῖν μή τε αὐτῷ συμφέροντα , εἰ ταραχῆς ἐν τῷ πλήθει ἢ στάσεως κινηθείσης αὐτὸς κινδυνεύσει ὡς αἴτιος γεγονώς .
καὶ ὁ μὲν ὧδε ἀνεκόπη τῆς ἐπὶ τοῦτο ὁρμῆς .
ἐν τούτῳ δὲ συνέβη νοσεῖν τοῦ βασιλέως παιδίον ·
περιδεὴς δὲ οὖσα ἡ μήτηρ , μή τι πάθοι , πέμψασα πρὸς Ἐπιφάνιον ἐδεῖτο εὔχεσθαι ὑπὲρ αὐτοῦ .
ὁ δὲ ζήσεσθαι τὸν κάμνοντα ὑπέσχετο , εἰ τοὺς ἀμφὶ Διόσκορον αἱρετικοὺς ὄντας ἀποστραφείη .
ἡ δὲ βασιλίς τὸ μὲν ἐμόν , ἔφη , παιδίον , εἴ γε δοκεῖ τῷ θεῷ λαμβάνειν , ταύτῃ ἔστω ·
κύριος γὰρ ὁ δοὺς πάλιν ἀφαιρεῖται ·
αὐτὸς δὲ εἴπερ οἷός τε ἦς νεκροὺς ἀνεγείρειν , οὐκ ἂν ὁ σὸς ἀρχιδιάκονος τεθνήκει .
ἔτυχε γὰρ οὐ πρὸ πολλοῦ τελευτήσας Κρισπίων , ὃν ἀδελφὸν ὄντα Φούσκωνος καὶ Σαλαμάνου τῶν ἐπὶ Οὐάλεντος δηλωθέντων μοναχῶν σύνοικον ἔχων ἀρχιδιάκονον ἑαυτοῦ κατέστησεν .
οἱ δὲ περὶ Ἀμμώνιον  τοῦτο γὰρ αὐτῇ τῇ βασιλίδι ἐδόκει  πρὸς Ἐπιφάνιον ἦλθον .
πυθομένου δὲ αὐτοῦ , τίνες εἶεν , ὑπολαβὼν Ἀμμώνιος οἱ μακροί , ἔφη , ὦ πάτερ ·
ἀλλ εἰ πώποτε μαθηταῖς ἡμετέροις ἢ συντάγμασιν ἐνέτυχες , ἡδέως ἐμάνθανον .
τοῦ δὲ ἀποφήσαντος πάλιν ἤρετο ·
πόθεν οὖν αἱρετικοὺς εἶναι σφᾶς νενόμικας μηδένα ἔλεγχον ἔχων τῆς αὐτῶν γνώμης ;
ἀκηκοέναι δὲ Ἐπιφανίου λέγοντος ἡμεῖς δέ , ἔφη , πᾶν τ οὐναντίον πεπόνθαμεν ·
μαθηταῖς τε γὰρ σοῖς ἐνετύχομεν πολλάκις καὶ συγγράμμασιν ·
ὧν ἐκεῖνό γέ ἐστιν ὁ τὴν ἐπιγραφὴν Ἀγκυρωτὸς ἔχων ·
βουλομένων τε πολλῶν λοιδορεῖσθαι καὶ ὡς αἱρετικὸν διαβάλλειν ὑπερηγωνιζόμεθα ὡς εἰκὸς πατρὸς καὶ ὑπεραπελογούμεθα 0 .
οὔκουν ἐχρῆν ἐξ ἀκοῆς ἐρήμην καταδικάζειν , ὧν οὐκ αὐτὸς πεισθεὶς κατέγνως , οὔ τε τοιαύτην ἀμοιβὴν τοῖς εὐλογοῦσιν ἀποδοῦναι .
ὁ δὲ Ἐπιφάνιος τότε μὲν μετριώτερόν πως προσδιαλεχθεὶς ἀπέπεμπε τοὺς ἄνδρας ·
οὐ πολλῷ δὲ ὕστερον ἀπέπλευσε εἰς Κύπρον , ἢ τῆς ἐπὶ Κωνσταντινούπολιν ἀφίξεως καταγνοὺς ἢ τοῦ θεοῦ χρήσαντος καὶ τὸν αὐτοῦ θάνατον , ὡς εἰκός , αὐτῷ προμηνύσαντος 0 ·
πλέων γὰρ πρὶν εἰς Κύπρον ἐλθεῖν ἐτελεύτησεν .
λέγεται γοῦν τοῖς αὐτῷ συνελθοῦσιν ἐπὶ θάλασσαν εἰπεῖν μέλλων ἐπιβαίνειν τοῦ σκάφους ·
ἀφίημι ὑμῖν τὴν πόλιν καὶ τὰ βασίλεια καὶ τὴν ὑπόκρισιν , ἐγὼ δὲ ἄπειμι ·
σπεύδω γάρ , πάνυ σπεύδω .
κ ἀκεῖνον δὲ εἰσέτι νῦν πολλῶν ὄντα τὸν λόγον ἐπυθόμην , ὡς Ἐπιφανίῳ μὲν Ἰωάννης τὴν ἐν θαλάσσῃ τελευτὴν προεμήνυσεν , ὁ δὲ ἐκείνῳ τῆς ἐπισκοπῆς τὴν καθαίρεσιν 0 .
ἐν ᾧ γὰρ διεφέροντο , ὁ μὲν ἐδήλωσεν Ἰωάννῃ ·
ἐλπίζω σε μὴ ἀποθανεῖσθαι ἐπίσκοπον .
ὁ δὲ Ἰωάννης ἀντεδήλου ·
οὐ δὲ ἐγώ σε τῆς σῆς ἐπιβήσεσθαι πόλεως .
ἐπεὶ δὲ ἀπέπλευσεν Ἐπιφάνιος , ἐκκλησιάζων Ἰωάννης κοινὸν κατὰ γυναικῶν διεξῆλθε ψόγον ·
αἰνιγματωδῶς δὲ συγκεῖσθαι τοῦτον κατὰ τῆς τοῦ βασιλέως γαμετῆς τὸ πλῆθος ἐδέχετο .
οἱ δὲ τοῦ ἐπισκόπου δυσμενεῖς καὶ αὐτὸν τὸν λόγον ἐκλαβόντες τῇ βασιλίδι διεκόμισαν .
ἡ δὲ παρὰ τῷ ἀνδρὶ τὴν ὕβριν ἀπωδύρατο καὶ Θεόφιλον θᾶττον παρεῖναι καὶ σύνοδον ποιεῖν κατήπειγε .
συνέπραττε δὲ καὶ συγκατεσκεύαζε ταῦτα καὶ Σευηριανὸς ὁ Γαβαλεὺς οὔπω τῆς προτέρας ἀπαλλαγεὶς λύπης .
ἀλλὰ πότερον οὕτως ὡς ἔτυχεν ἐπὶ τοῦτον ὁ Ἰωάννης προήχθη τὸν λόγον ἤ , ὥς τινες λέγουσιν , ὑπονοήσας ὡς ἡ βασιλὶς ἀνέπεισεν Ἐπιφάνιον ἐπιβουλεύειν αὐτῷ , ἀκριβῶς οὐκ ἔχω λέγειν .
οὐκ εἰς μακρὰν δὲ καὶ Θεόφιλος παρῆν εἰς Χαλκηδόνα τὴν Βιθυνῶν καὶ ἄλλοι πολλῶν πόλεων ἐπίσκοποι , οἱ μὲν ὑπὸ Θεοφίλου προτραπέντες , οἱ δὲ βασιλέως προστάγματι μετακληθέντες 0 .
σπουδῇ δὲ μάλιστα συνῄεσαν , ὅσοι τε τῶν ἐν Ἀσίᾳ τῆς ἐπισκοπῆς ἀφῄρηντο παρὰ Ἰωάννου καὶ ὅσοι ἄλλοθεν ἄλλος αὐτῷ ἀπηχθάνοντο .
ἤδη δὲ καὶ ἐξ Αἰγύπτου νῆες , ἃς Θεόφιλος περιέμενεν , εἰς Χαλκηδόνα ἀφίκοντο .
συνελθόντων δὲ πάντων εἰς τ αὐτὸν ἐνθάδε καὶ βουλευόντων , ὅπως αὐτοῖς κατὰ γνώμην προβαίη ἡ κατὰ Ἰωάννου ἐπιχείρησις , Κυρῖνος , ὃς ἡγεῖτο τότε τῆς ἐν Χαλκηδόνι ἐκκλησίας , καὶ κατὰ τὸ συγγενὲς ἴσως Θεοφίλῳ χαριζόμενος  ἦν γὰρ Αἰγύπτιος  καὶ ἄλλως διάφορος Ἰωάννῃ τυγχάνων , πλεῖστα αὐτὸν ἐλοιδόρει .
ταχεῖα δὲ τούτων τῶν ὕβρεων ἔδοξεν αὐτὸν μετιέναι δίκη .
μαρουθᾶς γὰρ ὁ ἐκ Μεσοποταμίας συνὼν τοῖς ἐπισκόποις ἄκων αὐτοῦ θάτερον τοῖν ποδοῖν ἐπάτησεν .
ὀδυνηθεὶς δὲ οὐκέτι σὺν τοῖς ἄλλοις ἱερεῦσιν εἰς Κωνσταντινούπολιν ἐπεραιώθη , καίπερ ἀναγκαῖος εἶναι δοκῶν πρὸς τὰς κατὰ Ἰωάννου ἐπιβουλάς .
μετὰ ταῦτα δὲ κακῶς διατεθείς , πολλάκις ὑπὸ τῶν ἰατρῶν ἀπεπρίσθη τὸ σκέλος ·
ἐπιγενομένη γὰρ σηπεδὼν τὸ πᾶν ἐπενέμετο σῶμα , ὡς καὶ τὸν ἕτερον πόδα τ αὐτὸν ὑπομεῖναι τῇ μεταδόσει τοῦ πάθους .
ἀλλ ὁ μὲν οὐ πολλῷ ὕστερον ἐν ταῖς ὀδύναις ἐτελεύτα τὸν βίον .
περαιωθέντι δὲ Θεοφίλῳ οὐδεὶς τῶν ἐν Κωνσταντινουπόλει κληρικῶν ὑπήντετο ·
δῆλος γὰρ ἦν ἤδη τῷ ἐπισκόπῳ δυσμενής .
τὸ δὲ τῶν Ἀλεξανδρέων ναυτικόν , οἵπερ ἔτυχον ἐνδημοῦντες ἔκ τε τῶν ἄλλων πλοίων καὶ μάλιστα τῶν σιτηγῶν , ὁμοῦ συνελέγησαν καὶ προθύμως αὐτὸν εὐφημοῦντες ἐδέξαντο .
παραδραμὼν δὲ τὴν ἐκκλησίαν εἰς βασιλικὴν οἰκίαν ἦλθεν , ἐν ᾗ καταμένειν αὐτῷ ηὐτρέπιστο .
ἐπεὶ δὲ πολλοὺς ἔγνω Ἰωάννῃ ἀπεχθάνεσθαι καὶ κατηγορεῖν ἑτοίμους , προδιαθεὶς τ ἆλλα , ᾗπερ αὐτῷ καλῶς ἔχειν ἐδόκει , ἧκεν εἰς Δρῦν .
χαλκηδόνος δὲ τοῦτο προάστειον , Ῥουφίνου τοῦ ὑπατικοῦ νῦν ἐπώνυμον , ἐν ᾧ βασίλειά ἐστι καὶ μεγίστη ἐκκλησία , ἣν αὐτὸς Ῥουφῖνος ἐπὶ τιμῇ Πέτρου καὶ Παύλου τῶν ἀποστόλων ἐδείματο καὶ ἀποστολεῖον ἐξ αὐτῶν ὠνόμασε 0 ·
πλησίον δὲ μοναχοὺς συνῴκισεν οἳ τῆς ἐκκλησίας τὸν κλῆρον ἐπλήρουν .
ἐνταῦθα δὲ συνελθὼν Θεόφιλος ἅμα τοῖς ἄλλοις ἐπισκόποις περὶ μὲν τῶν Ὠριγένους βιβλίων οὐδὲν ἐπεμνημόνευσε , τοὺς δὲ ἀπὸ Σκήτεως μοναχοὺς εἰς μετάνοιαν ἐκάλει , μή τε μνησικακεῖν μή τε κακῶς ποιεῖν ὑποσχόμενος .
ἐπιβοώντων δὲ αὐτοῖς συγγνώμην αἰτεῖν τῶν Θεοφίλου σπουδαστῶν καὶ προσποιουμένων τὴν σύνοδον ἱκετεύειν ὑπὲρ αὐτῶν , ταραχθέντες οἱ μοναχοὶ καὶ τοῦτο χρῆναι ποιεῖν νομίσαντες πολλῶν ἐπισκόπων προκαθημένων  τοῦτο δὴ τὸ σύνηθες αὐτοῖς λέγειν κ ἂν ἀδικῶνται   συγχώρησον  ἔφασαν 0 .
θεοφίλου δὲ ἑτοίμως σπεισαμένου καὶ τὴν κοινωνίαν αὐτοῖς ἀποδόντος διελύθη τῶν περὶ Σκῆτιν ἀδικημάτων ἡ ἐξέτασις .
ὅπερ οἶμαι οὐκ ἂν συνέβη , εἰ συμπαρῆσαν τοῖς ἄλλοις μοναχοῖς Διόσκορός τε καὶ Ἀμμώνιος .
ὁ μὲν γὰρ ἤδη πρότερον τελευτήσας ἐτάφη ἐν τῇ Μωκίου τοῦ μάρτυρος ἐπωνύμῳ ἐκκλησίᾳ .
ἀμμώνιος δὲ ἔναγχος τῆς συνόδου παρασκευαζομένης ἐμαλακίσθη τὸ σῶμα ·
περαιωθεὶς δὲ εἰς Δρῦν χαλεπώτερον ὑπὸ τῆς νόσου διετέθη καὶ μετ οὐ πολὺ τελευτᾷ τὸν βίον ·
καὶ πρὸς τῶν πλησίον μοναχῶν , ἔνθα δὴ κεῖται , λαμπρᾶς ἠξιώθη ταφῆς .
ὁ δὲ Θεόφιλος , ὡς ἐπύθετο , λέγεται δακρῦσαι καὶ εἰς πάντας εἰπεῖν , ὡς οὐδεὶς εἴη τῶν κατ αὐτὸν μοναχὸς οἷος Ἀμμώνιος , εἰ καὶ αὐτῷ ταραχῆς αἴτιος ἐγένετο 0 .
πρ οὐχώρει δὲ ὅμως αὐτῷ καὶ τοῦτο κατὰ γνώμην .
ἡ δὲ σύνοδος ἅπαντας συνεκάλεσε τοὺς Κωνσταντινουπόλεως κληρικούς , καθαίρεσιν ἀπειλήσασα κατὰ τῶν ἀπειθούντων .
ἐκάλεσε δὲ καὶ Ἰωάννην εἰς ἀπολογίαν ·
σὺν αὐτῷ δὲ παρεῖναι προσέταξε Σαραπίωνα καὶ Τίγριον πρεσβύτερον καὶ Παῦλον ἀναγνώστην .
ὁ δὲ Ἰωάννης ἄλλους τέ τινας τῶν ἐπιτηδείων αὐτῷ κληρικῶν καὶ Δημήτριον τὸν Πισινοῦντος ἐπίσκοπον πέμψας πρὸς αὐτοὺς ἔλεγε μὴ ἀποφεύγειν τὴν κρίσιν ·
ἕτοιμος δὲ εἶναι , εἰ πρότερον μάθοι τοὺς κατηγόρους καὶ τὴν γραφὴν ἐπισκέψαιτο , ἐπὶ μείζονος ἀπολογεῖσθαι συνόδου ·
μὴ γὰρ αἱρεῖσθαι ἀνόητόν τι ὑπομένειν καὶ περιφανῶν ἐχθρῶν ἀνέχεσθαι δικαστῶν .
ὡς ἀπειθοῦντος δὲ συνόδῳ χαλεπαινόντων αὐτῶν , οἱ μὲν τῶν τάδε ἀγγειλάντων δείσαντες οὐκέτι ἀνέστρεφον , Δημήτριος δὲ καὶ ὅσοι τὴν Ἰωάννου προετίμων συνουσίαν ὡς αὐτὸν ἐπανῆλθον .
κατ  αὐτὴν δὲ τὴν ἡμέραν ταχυδρόμος καὶ ταχυγράφος ἐκ τῶν βασιλείων παραγενόμενοι τὸν μὲν κατήπειγον πρὸς τοὺς ἐπισκόπους ἐλθεῖν , τοὺς δὲ μὴ μέλλειν περὶ τὴν κρίσιν .
ἐπεὶ δὲ τετράκις κληθεὶς οἰκουμενικὴν ἐπεκαλεῖτο σύνοδον , οὐδὲν ἕτερον ἐπαιτιώμενοι , πλὴν ὅτι κληθεὶς οὐχ ὑπήκουσε , καθεῖλον αὐτόν .
τὸ δὲ πλῆθος ὡς τάδε ἔγνω ἐν Κωνσταντινουπόλει περὶ δείλην ὀψίαν πρὸς στάσιν κεκίνητο ·
καὶ συνδραμόντες ἕωθεν εἰς τὴν ἐκκλησίαν ἄλλα τε πολλὰ ἀνέκραγον καὶ ὡς δέοι μείζονα σύνοδον περὶ αὐτοῦ διαλαβεῖν .
κατεπειγόντων τε τῶν ἐκ βασιλέως προστεταγμένων εἰς ὑπερορίαν αὐτὸν ἀπάγειν οὐ συνεχώρουν .
ὁ δὲ δείσας , μή τι ἕτερον αὐτῷ ἔγκλημα πλακείη ὡς βασιλεῖ ἀπειθοῦντι ἢ τὸν δῆμον ταράττοντι , ἡμέρᾳ τρίτῃ μετὰ τὴν καθαίρεσιν διασπαρέντος τοῦ πλήθους περὶ μεσημβρίαν λαθὼν ἀπέλιπε τὴν ἐκκλησίαν 0 .
ἤδη δὲ αὐτοῦ ἀπαγομένου χαλεπῶς ὁ λαὸς ἐστασίαζε , βασιλέα τε καὶ τὴν σύνοδον καὶ μάλιστα Θεόφιλον καὶ Σευηριανὸν ἐλοιδόρουν ·
ἄμφω μὲν γὰρ ἀρχηγὼ τῆς ἐπιβουλῆς ἤστην .
ὁ δὲ Σευηριανὸς καὶ ἐπὶ ἐκκλησίας τότε διδάσκων ἐπῄνεσε τὴν Ἰωάννου καθαίρεσιν ὡς κατὰ ἀλαζόνος , εἰ καὶ μηδὲν ἦν ἕτερον ἔγκλημα , γεγενημένην ·
τὰ μὲν γὰρ ἄλλα , ἔφη , ἁμαρτήματα συγχωρεῖ τοῖς ἀνθρώποις τὸ θεῖον , ὑπερηφάνοις δὲ ἀντιτάσσεται .
ἐπὶ τούτοις δὲ ἐνεμέσησε τὸ πλῆθος καὶ τὴν ὀργὴν ἀνενέου καὶ ἀσχέτως ἐστασίαζε , καὶ οὔ τε ἐν ἐκκλησίαις οὔ τε ἐν ἀγοραῖς ἠρεμεῖν ἠνείχετο ·
ἅμα δὲ ὀλολυγῇ καὶ ὀδυρμοῖς μέχρι καὶ αὐτῶν τῶν βασιλείων προϊόντες ἐδέοντο περὶ τῆς Ἰωάννου ἀνακλήσεως .
εἴξασα δὲ ταῖς ἱκεσίαις τοῦ δήμου ἡ βασιλὶς πείθει τὸν ἄνδρα ἐπινεῦσαι ·
ἐν τάχει τε Βρίσωνα τῶν ἀμφ αὐτὴν πιστὸν εὐνοῦχον πέμψασα , ἐκ Πραινέτου τῆς Βιθυνίας Ἰωάννην ἐπανήγαγεν , ἀθῷον εἶναι τῶν κατ αὐτοῦ βεβουλευμένων δηλώσασα καὶ δι αἰδοῦς αὐτὸν ἔχειν ὡς ἱερέα καὶ μυσταγωγὸν τῶν αὐτῆς παίδων .
ὁ δὲ ἐπανελθὼν ἐν προαστείῳ αὐτῆς τῆς βασιλίδος περὶ τὸν Ἀνάπλουν διέτριβεν ·
καὶ πρὸ κρίσεως μείζονος συνόδου , ἵν εἴη δῆλον ὡς ἀδίκως ἀφῃρέθη τῆς ἐπισκοπῆς , παρῃτεῖτο τέως τὴν εἰς τὴν πόλιν εἴσοδον .
ἐπεὶ δὲ πάλιν ὁ λαὸς ἠγανάκτει καὶ τοὺς κρατοῦντας ἐλοιδόρει , βιασθεὶς εἰσῆλθεν .
ἐν ψαλμῳδίαις δὲ πρὸς τὸ συμβὰν πεποιημέναις ὑπαντήσας ὁ δῆμος  ἔφερον δὲ κηροὺς ἡμμένους οἱ πλείους  ἄγουσιν αὐτὸν ἐπὶ τὴν ἐκκλησίαν .
παραιτούμενόν τε καὶ πολλάκις ἰσχυριζόμενον χρῆναι πρότερον τοὺς καταψηφισαμένους αὐτοῦ πάλιν ἀποψηφίσασθαι , ὡς ἱερεῦσι θέμις ἠνάγκασαν τὴν εἰρήνην τῷ λαῷ προσειπεῖν καὶ εἰς τὸν ἐπισκοπικὸν καθῖσαι θρόνον .
ἀναγκασθεὶς δὲ καὶ σχέδιόν τινα διεξῆλθε λόγον .
ἐκ χαριεστάτης δὲ εἰκόνος τὰς ἀφορμὰς λαβὼν ὑπεδήλου Θεόφιλον μὲν ἐνυβρίσαι τὴν ὑπ αὐτὸν ἐκκλησίαν ἐπιχειρῆσαι ὡς τὸν Αἰγυπτίων βασιλέα τὴν Ἀβραὰμ τοῦ πατριάρχου γαμετήν , ὡς αἱ τῶν Ἑβραίων ἱστοροῦσι βίβλοι 0 ·
τὸν δὲ λαὸν ὡς εἰκὸς ἐπαινέσας τῆς προθυμίας καὶ τοὺς κρατοῦντας τῆς περὶ αὐτὸν εὐνοίας εἰς πολλοὺς κρότους καὶ εὐφημίαν τοῦ βασιλέως καὶ τῆς αὐτοῦ γαμετῆς τὸ πλῆθος ἐκίνησεν , ὡς καὶ ἡμιτελῆ καταλιπεῖν τὸν λόγον .
θεόφιλος δὲ ἀπορῶν ὅ τι χρήσαιτο τοῖς παροῦσιν οὐκ ἐθάρρει , καίπερ προθυμούμενος , εἰς τὸ φανερὸν διαβάλλειν Ἰωάννην ὡς παρανόμως μετὰ καθαίρεσιν ἱερώμενον .
ᾔδει γὰρ τοῖς κρατοῦσι προσκρούσων , οἳ διὰ τὴν κίνησιν τοῦ δήμου παραιτούμενον ἐπανελθεῖν ἐβιάσαντο .
τοῖς δὲ Ἡρακλείδου κατηγόροις δικαστήριον κατὰ ἀπόντος προτέθεικεν , οἰηθεὶς ἐντεῦθεν εὐλογωτέραν πως αἰτίαν εὑρήσειν τῆς Ἰωάννου καθαιρέσεως .
ἀνταιρόντων δὲ τῶν αὐτῷ ἐπιτηδείων , ὡς οὐ νόμιμον οὐ δὲ ἐκκλησιαστικὸν τὸν ἀπόντα κρίνεσθαι , τῶν δὲ περὶ Θεόφιλον τ ἀναντία ἰσχυριζομένων , ἐπιλαβόμενοι τῆς ἔριδος τὸ λοιπὸν τῶν Ἀλεξανδρέων καὶ Αἰγυπτίων πλῆθος καὶ ὁ Κωνσταντινουπόλεως λαὸς εἰς ἀλλήλους ἐχώρησαν , ὡς πολλοὺς τραυματίας γενέσθαι , τινὰς δὲ καὶ ἀπολέσθαι 0 .
δείσαντες δὲ Σευηριανός τε καὶ οἱ ἄλλοι ἐπίσκοποι πλὴν τῶν τὰ Ἰωάννου ζηλούντων φυγῇ τὴν Κωνσταντινούπολιν ἀπέλιπον .
καὶ Θεόφιλος δὲ αὐτίκα μηδὲν ἀναβαλλόμενος ἤδη τοῦ χειμῶνος ἀρχομένου φεύγων ἅμα Ἰσαακίῳ τῷ μοναχῷ ἀπέπλευσεν εἰς Ἀλεξάνδρειαν .
ἀπὸ δὲ τοῦ πελάγους ὧδε συμβὰν κατῆρεν εἰς Γεράν , πόλιν μικρὰν ἀμφὶ πεντήκοντα στάδια τοῦ Πηλουσίου ἀφεστῶσαν .
τελευτήσαντος δὲ τότε τοῦ ἐνθάδε ἐπισκόπου οἱ μὲν πολῖται , ὡς ἐπυθόμην , ἐψηφίσαντο Νιλάμμωνα προστατεῖν τῆς αὐτῶν ἐκκλησίας , ἄνδρα ἀγαθὸν καὶ μοναχικῆς φιλοσοφίας εἰς ἄκρον ἐλθόντα .
ᾤκει δὲ πρὸ τοῦ ἄστεως , ἐν οἰκήματι καθείρξας ἑαυτὸν καὶ λίθοις τὴν θύραν ἀποφράξας .
ἀποφεύγοντα δὲ τὴν ἱερωσύνην , ἐλθὼν πρὸς αὐτὸν Θεόφιλος συνεβούλευε καταδέχεσθαι τὴν παρ αὐτοῦ χειροτονίαν .
ὁ δὲ πολλάκις παραιτησάμενος , ὡς οὐκ ἔπειθεν , αὔριον εἴ σοι φίλον , ἔφη , πρᾶξον , ὦ πάτερ , ὥστε με σήμερον τὰ κατ ἐμαυτὸν διαθεῖναι 0 .
ἐπεὶ δὲ τῇ ὑστεραίᾳ κατὰ τὰ συγκείμενα ἦλθε καὶ τὴν θύραν ἀνοίγειν ἐκέλευσεν , ἄγε δὴ πρότερον , ὁ Νιλάμμων ἔφη , εὐξώμεθα .
καὶ Θεόφιλος ἐπαινέσας ηὔξατο ·
νιλάμμων δὲ ἐν τῷ εὔχεσθαι τὴν ἐνθάδε κατέλιπε βιοτήν .
τοῦτο δὲ τὰ μὲν πρῶτα ἠγνοεῖτο Θεοφίλῳ καὶ τοῖς ἀμφ αὐτὸν ἔξωθεν ἑστῶσιν .
ἀναλωθείσης δὲ λοιπὸν τῆς ἡμέρας , ὡς πολλάκις γεγωνότερον καλούντων οὐχ ὑπήκουε , καταβαλόντες τοὺς πρὸς τῇ θύρᾳ λίθους εὗρον τὸν ἄνδρα νεκρόν ·
καὶ περιστείλαντες ᾗ ἔδει δημοσίας ἠξίωσαν ταφῆς ·
καὶ εὐκτήριον οἶκον περὶ τὸν αὐτοῦ τάφον ᾠκοδόμησαν οἱ ἐπιχώριοι , καὶ ἐπισημότατα εἰσέτι νῦν τὴν ἡμέραν τῆς αὐτοῦ τελευτῆς ἄγουσι .
ὁ μὲν δὴ Νιλάμμων ὧδε τέθνηκεν , εἴ γε δεῖ θάνατον καλεῖν ὃν ὑπομεῖναι ηὔξατο πρὶν ἐπιτραπῆναι τὴν ἱερωσύνην , ἧς ἀνάξιος εἶναι διὰ μετριότητα τρόπων ἡγεῖτο .
ὁ δὲ Ἰωάννης ἐπανελθὼν εἰς Κωνσταντινούπολιν ἔτι μᾶλλον κεχαρισμένος τῷ λαῷ ἐφαίνετο .
συνεληλυθότων δὲ τότε ἐν Κωνσταντινουπόλει ἀμφὶ ἑξήκοντα ἐπισκόπων ἄκυρά τε τὰ ἐν τῇ Δρυῒ πεπραγμένα καὶ αὐτὸν ἔχειν τὴν ἐπισκοπὴν ψηφισαμένων διετέλεσεν ἱερώμενος καὶ χειροτονῶν καὶ τ ἆλλα περὶ τὴν ἐκκλησίαν ᾗ θέμις τοῖς προεστῶσι διέπων 0 ·
ἡνίκα καὶ Σαραπίωνα τῆς ἐν Θρᾴκῃ Ἡρακλείας ἐπίσκοπον κατέστησεν .
Οὐ πολλῷ δὲ ὕστερον ἀνδριάντος ἀργυροῦ τῆς τοῦ βασιλέως γαμετῆς ἐπὶ πορφυροῦ κίονος ἀνατεθέντος , ὃς καὶ νῦν ἐστι πρὸς μεσημβρίαν τῆς ἐκκλησίας πρὸ τοῦ οἴκου τῆς μεγάλης βουλῆς ἐφ ὑψηλοῦ βήματος , κρότοι τε καὶ δημώδεις θέαι ὀρχηστῶν τε καὶ μίμων ἐνθάδε ἐπετελοῦντο , ὡς ἔθος ἦν τότε ἐπὶ τῇ ἀναθέσει τῶν βασιλικῶν εἰκόνων .
ἐφ  ὕβρει δὲ τῆς ἐκκλησίας τάδε γεγενῆσθαι ἐν ὁμιλίᾳ πρὸς τὸν λαὸν ὁ Ἰωάννης διέβαλεν .
ἡ δὲ βασιλὶς ἔτι προσφάτου τῆς μνήμης οὔσης τῶν προτέρων λυπηρῶν ὡς ὑβρισμένη πάλιν ἐμπίπλαται θυμοῦ καὶ σύνοδον αὖθις ἐπιτελεῖσθαι ἐσπούδαζεν .
ὁ δὲ οὐκ ἐνεδίδου , ἀλλ ἔτι σαφέστερον ἐπ ἐκκλησίας λοιδορῶν αὐτὴν ἐξέκαυσε πρὸς ὀργήν ·
ἡνίκα δὴ τὸν ἀοίδιμον ἐκεῖνον διεξῆλθε λόγον ἀρξάμενος ὧδε ·
πάλιν Ἡρῳδιὰς μαίνεται , πάλιν ὀρχεῖται , πάλιν Ἰωάννου τὴν κεφαλὴν ἐπὶ πίνακος σπουδάζει λαβεῖν .
οὐκ εἰς μακρὰν δὲ ἄλλοι τε ἐπίσκοποι παρεγένοντο καὶ Λεόντιος ὁ Ἀγκύρας καὶ Ἀκάκιος ὁ Βεροίας .
ἐπιγενομένης δὲ τῆς γενεθλίου ἡμέρας τοῦ Χριστοῦ ὁ μὲν βασιλεύς , ὡς εἰώθει , εἰς τὴν ἐκκλησίαν οὐκ ἦλθεν ·
ἐδήλωσε δὲ Ἰωάννῃ μὴ κοινωνεῖν αὐτῷ πρὶν ἀνεύθυνος φανῇ τῶν ἐγκλημάτων .
ἐπεὶ δὲ προθύμως ἀπολογεῖσθαι ἔφη , οἱ δὲ κατήγοροι δείσαντες ἐπεξιέναι τοῖς ἐγκλήμασιν οὐκ ἐθάρρουν , ἐδόκει δὲ τοῖς δικασταῖς μὴ δέον εἰς δευτέραν χωρεῖν κρίσιν τὸν ὁπωσοῦν καθαιρεθέντα , τῶν μὲν ἄλλων οὐδὲν ἐξήταζον ·
πρὸς τοῦτο δὲ μόνον ἀπολογεῖσθαι τὸν Ἰωάννην ἀπῄτουν , ὅτι καθαιρεθείς , πρὶν ἐπιτρέψαι σύνοδον , εἰς τὸν ἐπισκοπικὸν ἐκάθισε θρόνον .
τοῦ δὲ τὴν ψῆφον τῶν κεκοινωνηκότων αὐτῷ μετὰ τὴν προτέραν σύνοδον προϊσχομένου , ὡς πλειόνων αὐτοῦ καταψηφισαμένων καὶ διὰ τοῦτο ἱερατικοῦ κανόνος ἀπαγορεύοντος οὐ προσίεντο τὴν ἀπολογίαν , ἀλλὰ καθεῖλον αὐτόν , ἑτεροδόξων ἐνιστάμενον τοῦτον εἶναι νόμον .
ἐπεὶ γὰρ οἱ ἀπὸ τῆς Ἀρείου αἱρέσεως συκοφαντήσαντες Ἀθανάσιον ἀφείλοντο τὴν Ἀλεξανδρέων ἐκκλησίαν , δέει τῆς τῶν πραγμάτων μεταβολῆς τάδε ἐνομοθέτησαν , ἀνεξέταστα μένειν τὰ ἐπ αὐτῷ βεβουλευμένα σπουδάζοντες .
ὁ δὲ Ἰωάννης καθαιρεθεὶς οὐκέτι ἐκκλησίαζεν , ἀλλ ἐν τῷ ἐπισκοπικῷ καταγωγίῳ ἠρέμει .
ἤδη δὲ ληγούσης τῆς τεσσαρακοστῆς , κατ αὐτὴν τὴν ἱερὰν νύκτα , ἐν ᾗ ἡ ἐτήσιος ἑορτὴ ἐπὶ ἀναμνήσει τῆς ἀναστάσεως τοῦ Χριστοῦ ἐπιτελεῖται , ἐξωθοῦνται τῆς ἐκκλησίας οἱ τὰ αὐτοῦ φρονοῦντες , ἐπιθεμένων αὐτοῖς ἔτι μυσταγωγοῦσι στρατιωτῶν καὶ τῶν αὐτοῦ δυσμενῶν .
ἀπροόπτου δὲ τούτου συμβάντος πολὺς περὶ τὸ βαπτιστήριον ἐγένετο θόρυβος , γυναίων μὲν μετ οἰμωγῆς ταραττομένων , παιδίων δὲ κλαόντων , ἱερέων τε καὶ διακόνων τυπτομένων τε καὶ πρὸς βίαν ὡς εἶχον σχήματος ἐλαυνομένων .
τ ἆλλα δὲ οἷα εἰκὸς ἦν γενέσθαι ἐν ἀταξίᾳ τοσαύτῃ οἱ μυηθέντες οὐκ ἀγνοοῦσιν , ἐγὼ δὲ ἀναγκαίως σιγήσομαι , μὴ καὶ ἀμύητός τις ἐντύχῃ τῇ γραφῇ .
αἰσθόμενοι δὲ τὴν ἐπιβουλὴν καὶ τὸ λοιπὸν πλῆθος τῇ ὑστεραίᾳ καταλιπόντες τὴν ἐκκλησίαν ἐν δημοσίῳ λουτρῷ πολυχωρήτῳ μάλα , Κωνσταντίου τοῦ βασιλέως ἐπωνύμῳ , τὸ πάσχα ἐπετέλεσαν , ὑπὸ ἐπισκόποις καὶ πρεσβυτέροις καὶ λοιποῖς ἄλλοις , οἷς θέμις τὰ περὶ τὴν ἐκκλησίαν διέπειν 0 ·
οἳ δὴ τῷ λαῷ συνῆσαν τὰ Ἰωάννου φρονοῦντες .
ἐλαθέντες δὲ ἔνθεν συνῆλθον πρὸ τοῦ ἄστεως εἴς τινα χῶρον , ὃν Κωνσταντῖνος ὁ βασιλεὺς μήπω τὴν πόλιν συνοικίσας εἰς ἱπποδρόμου θέαν ἐκάθηρε ξύλοις περιτειχίσας ·
ἐξ ἐκείνου τε πῇ μὲν ἐνθάδε , πῇ δὲ ἑτέρωθι , ᾗ ἐξῆν , ἰδίᾳ ἐκκλησίαζον καὶ Ἰωαννῖται ὠνομάζοντο .
περὶ δὲ τοῦτον τὸν χρόνον ἄνθρωπός τις δαιμονῶν ἢ νομιζόμενος , ἐγχειρίδιον ἔχων ὡς ἐπὶ σφαγὴν Ἰωάννου παρεσκευασμένος , οὔπω δὲ ἐπιχειρήσας τῷ πράγματι , φωρᾶται ·
καὶ ὑπὸ τοῦ πλήθους ὡς ὠνητὸς εἰς τὴν ἐπιβουλὴν συλληφθεὶς ἄγεται πρὸς τὸν ὕπαρχον 0 .
ἐπισκόπους δέ τινας τῶν ἀμφ αὐτὸν ἀποστείλας Ἰωάννης ἐξείλετο τοῦτον πρὶν αἰκισθῆναι .
ἐς ὕστερον δὲ καὶ Ἐλπιδίου πρεσβυτέρου , ὃς προφανὴς ἐχθρὸς Ἰωάννου ἐτύγχανε , δοῦλος δρομαῖος εἰς τὸν ἐπισκοπικὸν οἶκον εἰσέβαλεν .
ἐπιγνοὺς δέ τις αὐτὸν τῶν παρατυχόντων ἐπέσχε , τοῦ δρόμου τὴν αἰτίαν πυνθανόμενος .
ὁ δὲ μηδὲν ἀποκριθεὶς παραχρῆμα ξιφιδίῳ παίει τὸν ἄνδρα , καὶ μετ ἐκεῖνον ἕτερον ἐπιβοήσαντα τῇ τοῦ πρώτου πληγῇ ·
νύττει δὲ καὶ τρίτον ἐπὶ τούτοις .
θορυβησάντων δὲ σὺν βοῇ τῶν παρόντων ὑποστρέψας διέφυγε .
παρακελευομένων δὲ τῶν διωκόντων τοῖς πόρρωθεν συλλαμβάνεσθαι τὸν φεύγοντα , προσδραμών τις ἐκ βαλανείου λελουμένος ἀναχωρῶν ἐπελάβετο αὐτοῦ , καὶ καιρίαν πληγεὶς ἔκειτο νεκρός .
ἐπεὶ δὲ κυκλωθεὶς μόλις ὑπὸ τοῦ πλήθους ἐκρατήθη , ἄγουσιν αὐτὸν εἰς τὰ βασίλεια .
καὶ μαρτυρόμενοι τῶν ἀπεχθανομένων Ἰωάννῃ τὴν ἐπιβουλήν , καὶ τὸν φονέα καὶ τοὺς ἐπὶ τοῦτο ἀναπείσαντας ἐπεβόων τιμωρίαν δοῦναι .
παραλαβὼν δὲ τοῦτον ὁ ὕπαρχος ὡς ἐπεξιὼν τῇ δίκῃ διέλυσε τοῦ δήμου τὴν ὀργήν .
ἐξ ἐκείνου δὲ τὸν Ἰωάννην ἐφύλαττον οἱ τοῦ λαοῦ σπουδαιότεροι νύκτωρ καὶ μεθ ἡμέραν ἀμοιβαδὸν περικαθήμενοι τὸν ἐπισκοπικὸν οἶκον .
σύγχυσιν δὲ ἐπαιτιώμενοι τῶν ἐκκλησιαστικῶν νόμων οἱ κατ αὐτοῦ συνεληλυθότες ἐπίσκοποι , ἐπὶ σφᾶς αὐτοὺς ἔφασαν δικαιοτάτην οὖσαν ἀναδεδέχθαι τὴν ἐπ αὐτῷ κρίσιν , καὶ τῆς πόλεως αὐτὸν ἐξιέναι ἐκέλευον ·
ἄλλως γὰρ μη δὲ τὸ πλῆθος ἠρεμήσειν 0 .
παραγενομένου δὲ τοῦ ἀπὸ βασιλέως καὶ ταῦτα σὺν ἀπειλῇ ποιεῖν προστάξαντος , λαθὼν τοὺς ἀπὸ τοῦ λαοῦ φύλακας ἐξῆλθε , τοσοῦτον μεμφόμενος ὅτι γε παρανόμως πρὸς βίαν ἐλαύνεται μὴ ἀξιωθεὶς κρίσεως , ἧς καὶ ἀνδροφόνοις καὶ γόησι καὶ μοιχοῖς μέτεστιν ἐκ νόμων .
καὶ μικροῦ σκάφους ἐπιβὰς περαιοῦται αὐτίκα εἰς Βιθυνίαν , ἐκεῖθέν τε παραχρῆμα εἴχετο τῆς ὁδοῦ .
προϊδόντες δέ τινες τῶν ἐπιβουλευόντων αὐτῷ ὡς , εἰ αἴσθοιτο ὁ λαός , ἐπιδιώξει καὶ πάλιν αὐτὸν βιάσεται ἐπανελθεῖν , φθάσαντες ἀποκλείουσι τὰς θύρας τῆς ἐκκλησίας .
ἐπεὶ δὲ οἱ ἀνὰ τὰς ἀγυιὰς ἔγνωσαν , οἱ μὲν δρομαῖοι ἠπείγοντο πρὸς θάλασσαν ὡς δὴ καταληψόμενοι , οἱ δὲ περιδεεῖς γενόμενοι εἰς φυγὴν ἠλαύνοντο , ὡς ἐπὶ τοσούτῳ θορύβῳ καὶ ταραχῇ στάσεως καὶ βασιλέως ὀργῆς προσδοκωμένης .
οἱ δὲ ἐν τῇ ἐκκλησίᾳ ἔτι μᾶλλον ἔφραττον τὰς ἐξόδους ἐπὶ ταύτας συρρέοντες καὶ περιωθοῦντες ἀλλήλους .
μόλις δὲ σὺν βίᾳ τὰς θύρας ἐπέτασαν , τῶν μὲν λίθοις κατεαξάντων , τῶν δὲ πρὸς ἑαυτοὺς ἀνθελκόντων καὶ τὸν κατὰ νώτου ὄχλον εἰς τ οὐπίσω ἀπωθουμένων .
ἐν τούτῳ δὲ πῦρ ἐξαπίνης πάντοθεν τὴν ἐκκλησίαν ἐπεβόσκετο ·
καὶ πᾶσαν διαδραμὸν ἐνεμήθη καὶ τὸν παρακείμενον αὐτῇ ἐκ μεσημβρίας μέγιστον οἶκον τῆς συγκλήτου βουλῆς .
τούτου δὲ τὴν αἰτίαν ἀντεπῆγον ἀλλήλοις , οἱ μὲν Ἰωάννῃ ἐπιβουλεύοντες τοὺς τὰ αὐτοῦ φρονοῦντας ἐπαιτιώμενοι ὡς χαλεπήναντας πρὸς τὴν τῆς συνόδου ψῆφον , οἱ δὲ συκοφαντεῖσθαι ἰσχυριζόμενοι καὶ τὴν ἐκείνων πρᾶξιν σφίσιν περιτρέπειν , ἅμα τῇ ἐκκλησίᾳ καὶ αὐτοὺς πυρπολῆσαι βουλευσαμένων 0 .
ἀπὸ δείλης δὲ ὀψίας μέχρις ἕω τοῦ πυρὸς περαιτέρω χωροῦντος καὶ πρὸς τὰς ἔτι συνεστώσας ὕλας ἕρποντος , οἱ μὲν ἐπιδιώξαντες Ἰωάννην εἰς Κουκουσὸν διῆγον τῆς Ἀρμενίας βασιλέως γράμμασι καταδικασθέντα τὴν ἐκεῖσε οἴκησιν ·
οἱ δὲ τοὺς συνεξελθόντας αὐτῷ ἐπισκόπους καὶ κληρικοὺς ἀγαγόντες ἐν Χαλκηδόνι καθεῖρξαν .
ἄλλοι δὲ περιιόντες ἀνὰ τὴν πόλιν τοὺς καταμηνυομένους τὰ αὐτοῦ φρονεῖν συνελαμβάνοντο καὶ ἐφρούρουν καὶ ἀναθεματίζειν αὐτὸν ἠνάγκαζον .
Οὐ πολλῷ δὲ ὕστερον χειροτονεῖται Κωνσταντινουπόλεως ἐπίσκοπος Ἀρσάκιος , Νεκταρίου τοῦ πρὸ Ἰωάννου ταύτην τὴν ἐπισκοπὴν διανύσαντος ἀδελφός , ἀνὴρ πρᾶος καὶ περὶ τὸ θεῖον εὐλαβής ·
ἔβλαψαν δὲ τὴν ἐν τῷ πρεσβυτερίῳ κρατοῦσαν περὶ αὐτοῦ δόξαν κληρικοί τινες ποιοῦντες μὲν ἅ γε ἐβούλοντο , αὐτῷ δὲ ταῦτα ἀνατιθέντες ·
διέβαλλον δὲ αὐτὸν μάλιστα καὶ τὰ συμβάντα μετὰ ταῦτα περὶ τοὺς Ἰωάννου ἐπαινέτας .
ἐπεὶ γὰρ αὐτῷ καὶ τοῖς αὐτῷ συνοῦσι κοινωνεῖν ἢ συνεύχεσθαι οὐκέτι ἀνεκτὸν ἡγοῦντο ἀναμεμιγμένων αὐτοῖς τῶν ἐπιβούλων Ἰωάννου , καθ ἑαυτοὺς δέ , ὡς εἴρηται , συνιόντες ἐν ταῖς ἐσχατιαῖς τῆς πόλεως ἐκκλησίαζον , κοινοῦται βασιλεῖ περὶ τούτου .
συνηγμένοις δὲ συνταγματάρχης ἅμα στρατιώταις ἐμβαλεῖν ἐπιτραπεὶς τὸ μὲν πλῆθος παίων ξύλοις καὶ λίθοις εἰς φυγὴν τρέπει , τοὺς δὲ ἐπισημότερον καὶ προθυμότερον τὰ Ἰωάννου ζηλοῦντας ἐν φρουρᾷ ποιεῖται .
ἐνταῦθα δέ , οἷα συμβαίνειν φιλεῖ στρατιωτῶν ἐπιτραπέντων νεανιεύεσθαι , γύναια πρὸς βίαν τοῦ κόσμου ἀφῃρέθησαν , τῶν μὲν ὅρμους καὶ ζώνας χρυσᾶς καὶ περιδέραια καὶ στρεπτοὺς ληιζομένων , τῶν δὲ σὺν αὐτοῖς λοβοῖς ἐξελκόντων τὰ ἐνώτια .
μεγίστης δὲ ταραχῆς καὶ οἰμωγῆς ἀνὰ τὴν πόλιν συμβάσης οὐ δ οὕτως μετέθεντο τοῦ περὶ Ἰωάννην φίλτρου .
δημοσίᾳ δὲ οὐκέτι συνῄεσαν , πολλοὶ δὲ οὔ τε εἰς ἀγορὰν οὔ τε εἰς βαλανεῖα ἐφοίτων , τισὶ δὲ καὶ τὸ οἴκοι μένειν οὐκ ἀκίνδυνον ἦν , καὶ φυγὴν ἑαυτοῖς ἐπιτάξαντες τῆς πόλεως ἐξῆλθον , ἄλλοι τε πολλοὶ σπουδαῖοι ἄνδρες καὶ ἀγαθαὶ γυναῖκες ·
ὧν ἦν Νικαρέτη ἡ Βιθυνὴ τῶν παρὰ Νικομηδεῦσιν εὐπατριδῶν ἐπισήμου γένους , ἐπὶ ἀιδίῳ παρθενίᾳ καὶ ἀρετῇ βίου εὐδοκιμοῦσα .
ἀτυφοτάτην δὲ ὧν ἴσμεν σπουδαίων γυναικῶν ταύτην ἔγνων , ἤθει τε καὶ λόγῳ καὶ διαίτῃ τεταγμένην καὶ τὰ θεῖα μέχρι θανάτου τῶν ἀνθρωπίνων προτιμῶσαν ἀνδρείᾳ τε καὶ φρονήσει πρὸς περιπετείας δυσχερῶν πραγμάτων ἀντισχεῖν ἱκανήν , ὡς μή τε πολλῆς πατρῴας περιουσίας ἀδίκως ἀφαιρεθεῖσαν ἀγανακτεῖν ἐν ὀλίγοις τε περιλειφθεῖσιν ὑπὸ ἀρίστης οἰκονομίας , καίπερ εἰς γῆρας προελθοῦσαν , τὰ ἐπιτήδεια σὺν τοῖς οἰκείοις ἔχειν καὶ ἄλλοις ἀφθόνως χορηγεῖν .
ὑπὸ φιλανθρώπου δὲ προθυμίας φιλόκαλος οὖσα καὶ παντοδαπὰ κατεσκεύαζε φάρμακα εἰς πτωχῶν νοσούντων χρείαν ·
οἷς δὴ πολλοῖς τῶν γνωρίμων πολλάκις ἐπήμυνε μηδὲν ἀποναμένοις τῶν συνήθων ἰατρῶν .
σὺν θείᾳ γάρ τινι ῥοπῇ , ἅπερ ἐπεχείρει , εἰς χρηστὸν ἀπέβαινε τέλος ·
καὶ συλλήβδην εἰπεῖν , τῶν καθ ἡμᾶς σπουδαίων γυναικῶν ἑτέραν οὐκ ἔγνων εἰς τοσοῦτον ἤθους τε καὶ σεμνότητος καὶ τῆς ἄλλης ἀρετῆς ἐπιδοῦσαν .
ἀλλ  ἡ μὲν καίπερ τοιάδε οὖσα τοὺς πολλοὺς ἐλάνθανεν ·
ὑπὸ μετριότητος γὰρ τρόπων καὶ φιλοσοφίας ἀεὶ λανθάνειν ἐπετήδευεν , ὡς μή τε εἰς ἀξίωμα διακόνου σπουδάσαι προελθεῖν μή τε προτρεπομένου πολλάκις Ἰωάννου ἑλέσθαι ποτὲ παρθένων ἐκκλησιαστικῶν ἡγεῖσθαι .